Gladhen kasebut, yen katindakake kanthi tumemen, ora mokal anak yen wancine diwasa bisa luwih gemati ngrumat samubarang darbeke. Ora mung dhuwit wae. Nanging uga barang-barang liyane, kang wis dingerteni dene anggone entuk kanthi cara tuku. Anggone isa tuku amarga ana dhuwit kang cukup. Dhuwit kang cukup iku saka anggone nglumpukake. Yen ora dheweke dhewe, ya ibu bapake kang nglumpukake.
